Nos Petrus de Vico Canonicus Lingonensis, Commissarius,  exequutor à Reuerendo in Christo Patre, ac Domino Nicolao miseratione diuina tituli S. Eusebij Presbytero Cardinali, Apostolicæ Sedis Nuncio ad partes Regni Franciæ pro negotio terræ sanctæ destinato, in Prouinciis Lugdunensi  Viennensi à parte Regni prædicti deputatus, de  super procurationibus ipsius Domini Cardinalis eidem à Sede Apostolica concessis in dictis Prouinciis perse, vel per alium, seu alios recipiendis in pecunia numerata: Notum facimus, quòd nos per discretum virum Petrum dictum Petit Clericum iuratum Curiæ Eduensis fecimus diligenter inquiri, vtrùm domus, seu Prioratus S. Germani de Mundaum Eduensis Diœcesis teneretur ad procurationem dicti Domini Cardinalis, vel non,  per inquestam ab ipso factam, à nobis apertam,  inspectam,  per testes idoneos coram eo productos in loco prædicto inuenimus,  didicimus prædictam domum, seu Prioratum S. Germani de Mundaum non teneri ad procurationem Archiepiscopi, Episcopi, Archidiaconi, Archipresbyteri, seu subuentiones aliquas. Quare nos authori tate quâ fungimur, monitionem à nobis emissam in dictam domum, seu Prioratum,  tenentem eum, pro procurationibus prædicti Domini Cardinalis cum suo effectu suspendimus,  pro suspensa habemus, ipsum tenentem domum, seu Prioratum prædictum à sententiis suspensionis,  excommunicationis à prædicto Domino Cardinali, vel à nobis latarum, si quam ob defectum solutionis procurationum prædicti Domini Cardinalis incurrerunt in his scriptis absoluentes,  sententiam interdicti à dicta domo, seu Prioratu amouentes. In cuius rei testimonium sigillum nostrum præsentibus litteris duximus apponendum. Datum Lingonis die Lunæ in festo Inuentionis S. Crucis, anno Domini millesimo trecentesimo sexto decimo.